b'\n_START_ARTICLE_\nPinig\xc5\xb3 sraut\xc5\xb3 apsikeitimo sandoris\n_START_PARAGRAPH_\nPinig\xc5\xb3 sraut\xc5\xb3 apsikeitimo sandoris (angl. swap) - tai i\xc5\xa1vestinis finansinis instrumentas, kurio pagalba pora rinkos dalyvi\xc5\xb3 susitaria apsikeisti pinig\xc5\xb3 srautais._NEWLINE_Pinig\xc5\xb3 srautai apskai\xc4\x8diuojami pinig\xc5\xb3 sraut\xc5\xb3 apsikeitimo sandorio (PSAS) pagrindinei sumai. Pagrindine suma vykdant kontrakt\xc4\x85 paprastai neapsikei\xc4\x8diama. Pavyzd\xc5\xbeiui, jei pagrindin\xc4\x97 PSAS suma b\xc5\xabt\xc5\xb3 1.000.000 lit\xc5\xb3, o viena pus\xc4\x97 \xc4\xafsipareigojusi mok\xc4\x97ti 6\xc2\xa0% kasmet, vadinasi kasmet ji sumok\xc4\x97t\xc5\xb3 1.000.000 \\cdot 0,06 = 60.000 lit\xc5\xb3 (bet niekada nemok\xc4\x97t\xc5\xb3 pagrindin\xc4\x97s sumos)._NEWLINE_PSAS gali b\xc5\xabti naudojamas apsidrausti nuo pal\xc5\xabkan\xc5\xb3 norm\xc5\xb3 svyravim\xc5\xb3 arba spekuliuoti laukiant pal\xc5\xabkan\xc5\xb3 norm\xc5\xb3 kilimo arba kritimo._NEWLINE_Kai kuriuose PSAS gali b\xc5\xabti apsikei\xc4\x8diama ne tik pal\xc5\xabkan\xc5\xb3 srautais, bet ir pagrindin\xc4\x97s sumos poky\xc4\x8diu.\n_START_SECTION_\nPSAS pavyzdys\n_START_PARAGRAPH_\nNekilnojamojo turto vystytojas stato objekt\xc4\x85, kur\xc4\xaf yra sutar\xc4\x99s i\xc5\xa1nuomoti ilgam laikui. Projektui reikia 10.000.000 lit\xc5\xb3. Bankas jam si\xc5\xablo skolintis u\xc5\xbe kintamas pal\xc5\xabkanas, kurios yra lygios 6 m\xc4\x97n. LIBOR + 1\xc2\xa0%. Tarkime LIBOR tuo metu lygus 4\xc2\xa0%, taigi pradiniu momentu mokamos pal\xc5\xabkanos b\xc5\xabt\xc5\xb3 5\xc2\xa0%._NEWLINE_\xce\x9dekilnojamojo turto vystytojui tokios pal\xc5\xabkanos priimtinos, ta\xc4\x8diau jei jos pakilt\xc5\xb3 per auk\xc5\xa1tai, tarkim iki 10\xc2\xa0%, projektas tapt\xc5\xb3 nuostolingas. NT vystytojas susisiekia su Pal\xc5\xabkan\xc5\xb3 norm\xc5\xb3 PSAS tarpininku (angl. Swap desk), kuris pasi\xc5\xablo mok\xc4\x97ti LIBOR, mainais u\xc5\xbe tai, kad gaus 7,5\xc2\xa0% pastovias \xc4\xafmokas. Jie sutaria d\xc4\x97l sandorio._NEWLINE_Dabar pinig\xc5\xb3 srautai yra \xc5\xa1ie:_NEWLINE_NT vystytojas \\rightarrow bankas LIBOR + 1\xc2\xa0%_NEWLINE_NT vystytojas \\rightarrow PSAS tarpininkas 7,5\xc2\xa0%_NEWLINE_PSAS tarpininkas \\rightarrow NT vystytojas LIBOR_NEWLINE_Dabar NT vystytojas moka 8,5\xc2\xa0% pal\xc5\xabkanas nepriklausomai nuo to, koks yra LIBOR. Tokiu b\xc5\xabdu sukuriama sintetin\xc4\x97 paskola su fiksuotom pal\xc5\xabkanom (sintetin\xc4\x97, nes sudaryta i\xc5\xa1 dviej\xc5\xb3 finansini\xc5\xb3 produkt\xc5\xb3).'